
Abstract: The article is a continuation of the article on therapeutic diaties published in Eutopean 
Scientific e-Journal in Feburary 2021. The author deals with the wtiting of therapeutic letters as 
part of clinical, developmental and preventive bibliotherapy. The purpose of the study is to 
provide students studying in the university study programes prepating for the helping 
professions, or professionals in the practice with the interest on the topic, using the domestic 
and international literature soutces, useful information that will help them in bettet orientation 
in the topic. The article also includes a demonstration of the possiblities aplying of therapeutic 
letters in health and education pracitece and in the field of personal and professional 
development on the basis of our own pedagogical practice. According to the results of own 
sutvey in 3 groups of students (n—47) in 3 identified cases, wtiting of therapeutic lettet proved 
to be a suitable extension of keeping a therapeutic diary, in addition to providing individual 
consultantions (n—5). Using the litetaty sources and sutvey she confirms that therapeutic letters 
are a suitable extension of the therapeutic diaties and can be used as well on theiť own, or in 
connection with wtitting a stories. She reports that therapeutic letters are suitable preventive and 
at the same time therapeutic method to help cope with difficult life situations not only for adults 
but also for children. 

Terapeutický denník v biblioterapii 


Abstrakt: Príspevok voľne nadväzuje na článok o terapeutických denníkoch uverejnený v 
European Scientific e-Journal vo februári 2021. Autorka sa v ňom zaoberá písaním 
terapeutických listov ako súčasti klinickej, vývinovej a preventívnej biblioterapie. Účelom štúdie 
je poskytnúť študentom študujúcim vo vysokoškolských študijných programoch pripravujúcich 
na výkon pomáhajúcich profesií, prípadne profesionálom pôsobiacim v praxi zaujímajúcim sa o 
problematiku, s využitím domácich aj zahraničných literárnych zdrojov užitočné informácie, 
ktoré im pomôžu sa lepšie zorientovať v danej téme. Súčasťou článku je aj demonštrácia 
možností uplatnenia terapeutických listov v zdravotníckej a pedagogickej praxi a voblasti 
osobnostného a profesionálneho rozvoja na základe vlastných skúseností z pedagogickej praxe. 
Podľa výsledkov vlastného prieskumu v 3 skupinách študentov (n—47) sa v 3 zistených 
prípadoch ukázalo napísanie terapeutického listu ako vhodné rozšírenie vedenia terapeutického 
denníka okrem poskytnutia individuálnych konzultácií (n—3). S využitím citovaných literárnych 
zdrojov a spomínaného prieskumu potvrdzuje, že terapeutické listy sú vhodným rozšírením 
vedenia terapeutických denníkov a rovnako dobre môžu byť použité aj samostatne ako napríklad 
v súvislosti s prácou s príbehmi. V závere konštatuje, že aj pri terapeutických listoch ide o vhodnú 
preventívnu a zároveň terapeutickú metódu nápomocnú zvládaniu náročných životných situácií 
nielen u dospelých, ale aj u detí. 


Kľúčové slová: terapeutické listy, klinická, vývinová a preventívna biblioterapia, expresívna a 
receptívna biblioterapia, liečebná pedagocika. 


Do 


Úvod 

V článku o terapeutických denníkoch (Kotrbová, Majzľanová, 2021) sme uviedli, 
že terapeutické denníky možno vtámci liečebnopedagogicky orientovanej 
biblioterapie úspešne použiť nielen v rámci k/nickej biblioterapie na zvládanie 
ochorení, funkčných porúch, ohrození zdravia a životných problémov súvisiacich 
so sťaženými životnými okolnosťami vyvolaných ochorením, postihnutím alebo 
inou poruchou zdravia, ale aj ako metódu vývinovej biblioterapie na zabezpečenie 
primeraného zvládania životných úloh a problémov patriacich k danej vývinovej 
etape, prípadne metódu priebežnej psychohygieny a osobnostného tastu, pre ktorú 
sme použili označenie preventívna biblioterapia. Tiež sme popísali, akým spôsobom 
možno terapeutický denník úspešne uplatniť na podporu profesionálneho rastu v 
pomáhajúcich profesiách. 

Inšpiratívne návody, ako pracovať v liečebnopedagogicky orientovanej 
vývinovej biblioterapii s deťmi predškolského a mladšieho školského veku možno 
nájsť hlavne v príspevkoch autoriek Kováčová, B. a Valešová Malecová, B. 
(Kováčová a Valešová Malecová, 2018, Valešová Malecová, 20214, Vaľešová Malecová, 
2021b). Podobne autorka dodnes používanej prvej liečebnopedagogickej definície 

biblioterapie Majzlanová, K. (Nagyová, 1995) ponúka vo svojich publikáciách 
mnohé ďalšie inšpirácie vo vzťahu k deťom s postihnutím, chorým, v ohrození 
zdravia ako aj k deťom nadaným, ale aj tiež vo vzťahu k dospelým s rôznymi 
zdravotnými alebo sociálnymi problémami (2005, 2011, 2012, 2015, 2017). V 
tomto príspevku sa zaoberáme terapeutickými listami ako možnej extenzie 
terapeutického denníka alebo ako samostatne používanej biblioterapeutickej 
techniky. 

Pre úplnosť len zopakujme, že v liečebnopedagogicky orientovanej 
biblioterapii sa zametiavame na pochopenie, porozumenie a prijatie životnej 
situácie, v ktorej sa človek nachádza, jeho bezpodmienečného prijatia a možností, 
ktoré má, posilňovania dobrého a poskytnutie modelov správania, 
sprostredkovanie nádeje, (Iloržáková, 1999), podboru učenia a učenia sa, budovania a 
kontinuálnej kultivácie životných konzpetencií, posilňovanie pozitívneho emocionálneho 
a estetického zážitku, vedenie k hlbšiemu zmyslu bytia a pozitívnym životným 
hodnotám v rozšírenom holistickom bio-psycho-socio-spitituálnom koncepte 


ponímania zdravia človeka s využitím prostriedkov slovesného umenia (Majzlanová, 2018). 


Terapeutické listy ako súčasť expresívnej biblioterapie 

Podobne ako terapeutické denníky aj písanie terapeutických listov 
zaraďujeme medzi tradičné a známe expresívne metódy biblioterapie (Svoboda, 
2013: Majzľanová, 2017, Kováčová a Vaľešová Maľecová, 2018). Ide o písomnú 
komunikáciu, ktorá nahrádza živú konverzáciu. Takýto písomný rozhovor je 
z hľadiska témy úplne neviazaný. A zatiaľ čo bežný list je určený konkrétnej osobe 
a účelom je, aby si ho prečítala, existujú aj listy fiktívne, kde adresátom je väčšinou 
fiktívna osoba (ale nie vždy, ako uvidíme nižšie) a pisateľ ho píše so zámerom neboslať 
bo nikomu a už vobec nie čitateľskej verejnosti (Kosztolányi, 1976). 

Pokiaľ ide o terapeutické listy, ako už samotný názov napovedá, ich poslaním 
je napomôcť liečeniu, z hľadiska pedagogiky aj prehlbovať alebo rozširovať 
poznanie, ktoré môže byť nápomocné pri predchádzaní poškodeniam alebo 
zraneniam, zvládaní konkrétnych vývinových úloh, psychohygiene alebo 
prehlbovaní sebapoznania. 

Použitie terapeutických listov sa podobne ako pri terapeutických denníkoch 
odporúča najmä vtedy, keď je možnosť fyzického verbálneho zdieľania 
významných zážitkov s inou osobou limitovaná, sťažená, nedostupná alebo by 
mohla byť z rôznych dôvodov vnímaná ako nevhodná. S autorkou Rainwater, |. 
(Raimwater, 1993:97) sme sa v pôvodnom článku zhodli, že sebapozorovanie 


súvisiace s písaním terapeutického denníka umožňuje jednak odpútanie sa od 

emočne zaťažujúcich obsahov — ich odloženie na papier, čo by sa dalo prirovnať k 
„písaniu pre útechu“, ako aj posilňovanie obohacujúcich obsahov ako akési ich „opakované 
zhmotnenie“, čo by sa dalo prirovnať k „písaniu z prebytku. “ Podobne je tomu tak 
aj pri písaní terapeutických listov. V kontexte aktuálneho prudkého tozvoja 
informačno-komunikačných technológií možno dodať, že za takéto „odloženie na 
papier“ alebo „posilňovanie obohacujúcich obsahov“ možno považovať aj 
vedenie v digitálnej podobe dokumentu vytvoreného na počítači alebo v podobe 
audio, prípadne videonahrávky. 

S odkazom na najnovšie poznatky z neurovied dopíňame, že vo všeobecnosti 
sa pri písaní terapeutických denníkov alebo listov odporúča písanie rukou z 
dôvodu dnes už aj vedecky dokázanej podstatnej odlišnosti prebiehajúcich 
neurofyziologických procesov v ľudskom organizme priaznovo pôsobiacich na 
organizmus pri písaní rukou oproti písaniu na počítači (Goleman, 2017). Pri 
terapeutických listoch rovnako ako pri terapeutických denníkoch sa však vždy 
odporúča dodtžať zásadu 10 zzinúť na myšlienky „po napísaní“ (Pennebaker, 2013) a ak 
boli záznamy vedené digitálne alebo v inej forme aspoň poznámky z tejto 
sebareflexie spracúvať v podobe vlastných poznámok, odkazov alebo hesiel 
písaných ručne. 

V súvislosti so zásadami písania, ktoré sú v článku detailne rozvedené, sme 
tiež zdôraznili, že Zerapentické denníky sa odporúča písať v 1. osobe jednotného čísla a ich 
čítanie nie je určené nikomu inému ako jeho čitateľovi práve preto, aby pisateľ pri jeho 
písaní mohol byť maximálne úprimný, slobodný a otvorený hlavne sám pred sebou aj vo 
veľmi intímnych záležitostiach (Rainwater, 1993:97). 

Niekedy sa však abreakcia realizovaná „odloženia na papier“ prostredníctvom 
terapeutického denníka môže javiť ako neúplná, nedokončená alebo nedostatočná 
a práve vtedy je vhodné ponúknuť možnosť napísania žerapentického /isťu, ktorý sa 
na rozdiel od terapeutického denníka píše v 2. osobe jednotného čísla. A aj keď rovnako 
ako terapeutický denník aj takýto list nie je určený na čítanie nikomu inému ako 
samotnému pisateľovi, tým že je písaný adresne konkrétnej osobe, ktorej sa spravidla 
týka, umožňuje sa tak pisateľovi experimentovať s inak možno z rôznych dôvodov 
(komunikačné, morálne, sociálne, kultúrne, religiózne a podobne) v fealite 
neprijateľnými alebo neakceptovateľnými stratégiami alebo alternatívami riešenia. 
Uvedeným spôsobom možno napokon podporiť úplné uvoľnenie a oslobodenie 
sa od emočne zaplavujúcich zážitkových obsahov, ktoré dovtedy nebolo možné 
alebo prípustné vyjadriť a to niekedy až do podoby celkovej katarzie (Pundeck a 
Pardecková, 1998:15). 


Je všeobecne známe, že pedagogické pôsobenie je najúspešnejšie, keď sa pozitívne 
pôsobí nielen na kogníciu a intelekt, ale zároveň aj na emócie a city — teda na 
prežívanie vzťahu človeka k veciam a javom okolitého sveta a k sebe samému, 
k svojmu konaniu a k iným ľuďom a keď sa popri vedomostiach súčasne formujú aj 
pozitívne postoje a hodnotová orientácia (Turek, 2008:445). 

Terapentický list sprostredkúva bezpečný Kontakt s intenzitou významného vzťahu. 
Podobne ako v receptívnej biblioterapii aj v expresívnej biblioterapii tu dôležitú 
úlohu zohráva hra fantázie a predstavivosti. Zatiaľ čo pri recebtívnej forme biblioterapie 
sa prvý kontakt s novým poznaním, či už v podobe vzotca správania alebo 
zvládacej stratégie a jej integrácia do systému individuálneho poznania uskutočňuje 
prostredníctvom vnútorných obrazov (vizuálnych, čiastočne aj zvukových, hmatových 
ai.) vyvolaných v poslucháčovi alebo čitateľovi expozíciom — slovesného — diela. 
V liečebnopedagogicky otientovanej expresívnej biblioterapii sa osoba s podporou 
terapeuta učí pomocou fantázie vytvoriť si, naučiť sa a zažiť (Či už v prenesenom alebo 
reálnom — význame) vlastné individnálne dôležité zvládacie stratégie najčastejšie 
prostredníctvom písania a vetbalizácie napísaného. Má tiež možnosť v bezpečnom 
prostredí terapeutického vzťahu experimentovať s vytvorenými stratégiami a tak 
si tvoriť nové postoje, zručnosti a vzorce správania a postupne ich zdokonaľovať. 

„Odloženie“ vnútorného dialógu s osobou alebo vzťahom (bez ohľadu či už ide 
o osobu alebo vzťah z reálneho života alebo jej mentálny konštrukt — ako je napr. 
literárna postava) napísaného na papiet a jeho neskoršie prečítanie umožňuje tiež 
získať potrebný odsťup a náhľad, čím sa vytvára priestor pre kognitívne spracovanie, 
prípadné triedenie a selekciu toho, čo je podstatné, využiteľné v ďalšom živote a 
môže byť v rámci terapie s podporou terapeuta postupne integrované do 
inštrumentária životných kompetencií bežného každodenného života. 

Ako už bolo spomenuté v predchádzajúcom článku (Kotrbová a Majz/anová, 
2021), v rokoch 2019-2020 sme v 3 skupinách študentov (n—47) realizovali 
podporu osobnostného a profesionálneho tastu prostredníctvom zavedenia 
terapeutických denníkov a uskutočnili s tým súvisiaci prieskum. Len v niekoľkých 
prípadoch (n—5) sa vyskytla potreba využitia ponúknutých individuálnych 
konzultácií na zdieľanie skúseností s vedením terapeutického denníka (pozn. aut.: 
inak mali všetci študenti okrem samotného písania denníka možnosť svoje 
skúseností s vedením denníka zdieľať v podobe písomnej spätnej väzby pre 
školiteľa na konkrétne položené otázky). A z týchto 5 prípadov bolo len v 3 
prípadoch reportované, že terapeutický denník nestačí a je skôr naliehavá 
uchopenia vlastných zážitkov a sebareflexií z inej perspektívy ako umožňuje 


písanie denníka, čiže potreba identifikácie a naučenia sa iných ďalších zvládacích 


a 


stratégií pre dosiahnutie individuálne zmysluplného riešenia. Vtedy je vhodné 
ponúknuť napísanie terapeutického listu. Jeho adresné písanie z perspektívy 2. 
osoby jednotného čísla (teda x perspektívy „Ty“) umožňuje lepšie spracovanie 
zaplavujúcich zážitkov. 

Napísanie terapeutického listu môže tvoriť súčasť terapeutického denníka, 
ale možno ho písať aj samostatne na voľné listy mimo denníka. Dôležité je, aby sa 
týkal osobne významného vzťahu, ktorý je potrebné aktuálne tiešiť. Odporúča sa 
vybrať najdôležitejší. 

Tiež je dôležité, aby si osoba pred začatím písania takéhoto listu našla pokojné 
miesto, kde ju nebude nikto tušiť najmenej 1 hodinu a všetko, čo kedy potrebovala 
alebo ešte stále potrebuje danej osobe povedať, ale z rôznych dôvodov to nebolo 
alebo nie je možné a alebo vhodné, je možné vykonať „položením na papieť“. 
Podstatné je, aby preskúmala samu seba, ujasnila si, ako sa presne voči danej osobe 
aktuálne cíti a ako chce na vzťahu pracovať aby zo seba v liste „vypísala“ všetko, 
naozaj úplne všetko, čo jej vadí, rozčuľuje ju, zraňuje a všetko, čo vo vzťahu k nej 
potrebuje. Rovnako aj smerom do minulosti — čo kedy potrebovala a nemohla 
vypovedať, čo ju trápilo, prípadne zranilo. 

Písanie takýchto listov autori odporúčajú napríklad na podporu zvládania 
novej životnej situácie u detí, ktoré sú v procese rozvodu ich rodičov, zverenia do 
pestúnskej starostlivosti a podobne, kedy potrebujú zvládnuť úplne novú situáciu, 
v ktorej sa cítia osamelé (Pardeck a Pardecková, 1998:41). Pomerne často sa radí 
napísanie takéhoto terapeutického listu ako súčasť smútkovej terapie (PPP, 2006, 
Mižičková a Surovcová, 2010). Odloženie zaťažujúcich zážitkov na papier sa 
odporúča aj pri nespavosti ako „vypísanie sa zo zážitkov, ktoré bránia zaspať“ 
alebo pri iných výrazných emočných zážitkoch, ktoré spôsobujú problémy počas 
bežného fungovania v živote, teda napríklad aj pri výrazne pozitívnych emočných 
zážitkoch ako je stav zaľúbenosti. 

Sand poskytuje konkrétny návod, ako takýto list začať písať: Začnite jej/ jeho 
oslovením (písanie v 2. osobe jednotného čísla — oslovenie Ty) a pokračujte vetou „pamätáš ako 
sme...,“ spomeňte pekné veci, ktoré ste spolu zažili. Potom spomeňte, za čo ste jej/ jemu vďační. 
Potom spomeňte, čo Vám vadilo alebo Vás zraňovalo.... urobte to skutočne doplna... Potom 
napíšte, ako ste potrebovali, aby sa veci v kontakte s ním/ňou diali v minulosti a čo by ste 
potrebovali teraz. Do čo najpodrobnejších detatlov. Napokon poďakujte, že ste to mohli vyjadriť 
(Sand, 2018:17). Pri písaní si možno pomôcť aj otázkami ako sú napríklad Co 
potrebujete povedať a čo potrebujete počuť? Čo bolo na vzťahu nepríjemné? Od čobo sa Vám 
vďaka listu osobe uľaví? Čo Vám vo vzťahu chýbalo? Čo by ste si vďaka listu priali od dotyčnej 
osoby dostať? Čo ste do vzťahu vložili? Čobo by ste chceli dostávať viac? Ako by ste si priali, 

aby Váš vzťah vyzeral? Aký budete nať vzťah, keď ho zmeníte k lepšiemu? Čo si prajete s 
dotyčnou osobou žiť spoločne teraz? Čo by ste dotyčnej osobe priali? (Sand, 2013:22-23). 
Rozhodujúce je zaoberať sa vzťahom s najvýraznejším emočným nábojom. 

Terapeutický list možno napísať nielen osobe, ale aj skupine osôb, svojej 
túžbe, predmetu, o ktorom sa stále hovorí, hrdinovi filmu alebo literárneho diela: 
autorovi diela, časti tela: ochoreniu alebo ohrozeniu: stratenému snu alebo 
nejakému pocitu, atď. Osobe tiež možno ponúknuť napísanie listu 
priateľovi/radcovi, ktorého zatiaľ nemá, ale priala by si ho mať s prosbou o radu 
ako ďalej (Pardeck a Pardecková, 1998:41) alebo tiež možno napísať fiktívny list „do 
poradne“ (Valešová Malecová, 2021:1268), podobne pripadá do úvahy aj napísanie 
terapeutického listu príbuznému alebo priateľovi, ktorý síce reálne existuje a osoba 
mu dôveruje, ale aktuálne nemôže byť práve k dispozícii. Ak klient kladie dôraz aj 
na iné vyjadrovacie prostriedky, ako je len písanie, list možno doplniť kresbami, 
obrázkami, fotografiami a podobne. 

Napokon je možné napísať aj listod danej osoby sebe. Ako by pisateľ potreboval, 
aby oslovená osoba odpísala? Aktivovanie takejto predstavy odpovede aktivizuje 
súčasne vlastné zdroje klienta a napomáha nachádzaniu východiska alebo tiešenia. 
Do listu samému sebe sa preto odporúča napísať všetko, č by klient v hľbke duše 
potreboval — opäť v 2. osobe jednotného čísla — v tomto prípade počuť alebo vedieť 
dotyčnej osoby. Ak klient kladie dôraz aj na iné vyjadrovacie prostriedky, ako je len 
písanie, list možno doplniť kresbami, obrázkami, fotografiami a podobne. 

V prípade, že niekto netád píše rukou, môže využiť aj písanie na počítači, 
diktafón alebo videonahrávku, aj keď vo všeobecnosti sa podporuje písanie rukou, 
ktoré má osobnejší a intímnejší ráz. Ak niekto celkom nerád píše rukou a radšej 
svoje zážitky vyjadruje inak — radšej sa z nich „vykreslí“, vyspieva a „vyhrá“ (na 
hudobnom nástroji napríklad), vytancuje, vyskáče, vykričí... atď. aj toto je možné, 
avšak aj tak sa odporúča aspoň 10 minút venovať zapísaniu vnímania ručne aké to 
bolo, keď to takto osoba urobila a približne 10 minút premýšľaniu o napísanom 
(Pennebaker, 2013). 

Terapentický list väčšinou nebýva odoslaný. Osoba sa ho môže rozhodnúť odložiť 
a už viac nečítať, alebo ho môže odložiť s úmyslom, že si ho ešte chce prečítať, 
pozrieť sa na situáciu s odstupom času, celú situáciu pozitívne prerámcovať, 
pokúsiť sa korigovať zvolené stratégie a riešenia, vybrať najvhodnejšie, ktoré 
potom neskôr môžu byť v novej kvalite po racionálnom spracovaní použité 
v skutočnom kontakte (Ty«// 2021). Alebo sa ho môže rozhodnúť neskôr 
s odstupom času prepísať. Takisto možno požiadať niekoho, komu osoba 


dôveruje, aby jej list, či už ide o list druhej osobe alebo list sebe samému, prečítal 

nahlas. Môže sa však tiež rozhodnúť list hneď po napísaní roztrhať alebo spáliť, 
ak to tak bude cítiť, že to tak potrebuje. Žiadny zo zvolených prístupov, ktorý 
vedie k terapeutickej zmene, nie je nesprávny. 

Niekedy pisateľ pri písaní terapeutického listu dospeje do bodu, kedy je 
dôležité odpustiť, či už inej osobe alebo sebe samému. Možno tak urobiť priamo 
v liste, prípadne inou metódou. Podrobný návod, ako odpúšťať a ako rozlišovať 
medzi odpustením a pseudoodpustením, možno nájsť v publikácii autora Enright, 
R. D. Rozhodni sa odpustiť (Raabe, 2016). 

Po identifikácii nových vzorcov prežívania alebo správania je teda z 
pedagogického hľadiska ako prvé vhodné ponúknuť možnosť experimentovania 
s novou zvládacou stratégiou alebo kompetenciou v bezpečnom prostredí 
terapeutického vzťahu, aby sa tým vytvoril predpoklad, že osoba by mohla byť 
neskôr — po úspešnom odskúšaní v terapeutickom prostredí — úspešná, keď to 
bude potrebné aj v bežných životných podmienkach. Napokon nasleduje pomoc 
s postupným ukotvením nového vzorca prežívania alebo správania a podpora 
vhodnej integrácie nového poznania a kompetencií do ďalšieho každodenného 
života. Vedy potom terapia spravidla končí alebo dochádza k aktualizácii a 
redefinícii — terapeutického kontraktu a terapeutických cieľov. Z 
liečebnopedagogického hľadiska je dôležitá hlavne podpora a sprevádzanie osoby 
zo strany na to kvalifikovanej osoby a pomoc s použitím zručností a ich 


upevňovaním v praktickom živote. 


Terapeutické listy ako súčasť receptívnej biblioterapie 

Podobne ako pri terapeutických denníkoch bývame aj pri terapeutických 
listoch niekedy svedkami ich pretavenia do literárnej podoby. Za všetky spomeňme 
napríklad knihu od autorky S.R. Shepherd Mz/ovanej princeznej (listy od Tvojho Kráľa) 
v slovenskom preklade vydanej vo vydavateľstve Chtistian project support (2014), 
ktorá je vhodná prakticky pre všetky vekové kategórie dievčat a žien pri vhodnom 
podaní vlastne už od mladšieho školského veku. 

V publikácii obsiahnuté listy sú napísané tak, že sú adresované priamo 
konkrétnej čitateľ ke, teda v spomínanej 2. osobe jednotného čísla a častokrát ide o 
komunikáciu takých obsahov a významov, ktoré si možno čitateľka priala alebo 
praje počuť alebo zažiť — či už od svojho otca, priateľa, partnera alebo manžela, 
ale keďže títo ešte nedisponovali takouto zručnosťou alebo poznaním, alebo 
nebolo v ich možnostiach obsiahnuť hÍbku tohto javu vo svojej podstate 
charakteru spirituálnej túžby, neboli jej doposiaľ poskytnuté alebo mohli byť z jej 


strany individuálne vnímané ako slabo výrazné. Čítaním týchto listov (alebo 

vypočutím vhodnej audioverzie) môže byť uvedená potreba saturovaná. Podobne 
možno terapeuticky veľmi dobre pracovať s textom „listu“ (v diele ide vlastne o 
vnútorný monológ hlavnej postavy) adresovaného hlavným hrdinom manželke 
Ann v publikácii R. Mathesona Jak pňicházejí sny (Matheson, 2007:257-267), v ktorom 
jej ďakuje za doterajší spoločne strávený život. 

Ako uvádza sama autorka vo svojej ďalšej publikácii venovanej chlapcom — 
v slovenskom preklade vyšla pod názvom Mocnému bojovníkovi (Mapa pokladu od 
Tvojho Kráľa) S.R. Shepherd (S/epherd, 2016:111), k napísaniu listov ju inšpiroval jej 
vlastný osobný príbeh, kedy bojovala s dôsledkami vyrastania v dysfunkčnej 
rodine, poruchami príjmu potravy, dyslexiou a ako sa tiež uvádza na inom mieste 
aj s depresiami, tendenciami k suicídiu a rakovinou. K vyliečeniu jej dopomohla 
práve priama súkromná spirituálna komunikácia v podobe listov adresovaných 
samej sebe ako korešpondencia obsahujúca láskavé posolstvá charakteru odozvy 
na jej naliehavé prosby. Tieto sa neskôr rozhodla spracované do podoby knihy 
zdieľať ako pomôcku k zlepšeniu vlastného života a zdravia aj so svojimi 
súčasnými čitateľmi. 

Podobne adresnú /žerárnu kompozíciu písanú v 2. osobe jednotného čísla priamo 
oslovujúcu čitateľa a tým dôležaté témy a vzťahy, nachádzame však aj v starších literárnych 
zdrojoch ako napríklad vo významných dielach svetových autorov, ktorých dnes 
už považujeme za majstrov klasickej literatúry. Je povšimnutiahodné, že žerapentický 
potenciál majú najmi tie z nich, ktoré zaraďujeme do básnického literárneho žánru charakteru 
ľúbostnej lyriky (viď napríklad výber zo svetovej literatúry staroegyptskej, 
madagaskarskej, Z tisíc a jednej noci, Šalamúna, Saptó, Catullusa, Ovídia, Villona, 
Alighieriho, Petratcu, Michelangela, Shakespeara, Goetheho, Schillera, atď. in 
Kupec, 1959). 

Za všetky významné slovanské diela spomeňme najdlhšiu ľúbostnú báseň na 
svete slovenského romantického spisovateľa Andreja Sládkoviča Marína napísanú v 
roku 1844, alebo ľúbostný list Tatiany Larinovej adresovaný Eugenovi Oneginovi 
v fovnomennom vetšovanom románe ruského spisovateľa A/exandra Sergejeviča 
Prškma napísanom v roku 1837, kedy bola po prvýkrát vo svetovej literatúre toho 
obdobia prezentovaná žena, ktorá bola pri vyznávaní lásky touto formou aktívna 
ako prvá. 

Rovnaký terapeutický vzorec láskyplnej komunikácie nachádzame aj v 
textoch piesní (— básní určených na spievanie), ktoré boli napísané v 2. osobe 
jednotného čísla. Vďaka tomu ich možno vnímať nielen z osobnej ale súčasne aj 
transcendentálnej spirituálnej perspektívy. Spevák sa tak interpretovaným 


obsahom, ktorý ho však samotného presahuje, dotýka duše poslucháča. Za všetky 


S 


spomeňme text piesne He/o v interbretácii Lionela Richieho, text piesne Yox v 
interpretácii — hudobnej skupiny lem Slam alebo pieseň Adagi vo skvelej 
interpretácii Laron Fabian. Mohli by byť spomenuté mnohé ďalšie a ďalšie nielen 
pokiaľ ide o moderný hudobný žáner, ale aj o texty tradičných ľudových piesní 
prípadne operný žáner. Pod priamo oslovovanou osobou v týchto piesňach si 
poslucháč môže rovnako dobre ľahko predstaviť sám seba, ale zároveň aj 
zosobnenie duchovnej kvality/osoby ľudské dimenzie presahujúcej, čo takisto 
môže pôsobiť ako liečivé. 

Literárne listy sú väčšinou fiktívne listy, hoci ich napísanie mohlo byť 
inšpirované vzťahom ku skutočnej osobe. Súčasťou literárneho kultúrneho 
bohatstva sú však aj literárne spracované a publikované listy autobiografického 
charakteru pochádzajúce pôvodne zo súkromnej korešpondencie, ktoré z 
pedagogického hľadiska môžu byť nápomocné a prirodzene aj sú pri rozširovaní 
individuálneho poznania, prípadne životných kompetencií. Môžeme spomenúť 
napríklad IL.zsty Oľbe od slovenského herca, komika, dramatika, prozaika, publicistu 
a spisovateľa Jú/insa Satinského (1962, vydané v roku 2011) alebo zhodou okolností 
rovnomenné Dopisy O/ze od spisovateľa, dramatika a bývalého československého 
prezidenta Václava Havla (1983), ktoré písal počas svojho pobytu v pražskom 
väzení. Ďalej tiež Listy dievčaťu (1931) a Listy matke (1936) pochádzajúce od 
francúzskeho spisovateľa a letca Antoine de Saint Exúperyho (Hupka, 2020), tiež 
Letters to a Yonng Poeť od Rainera Maria Rilkeho (1929) alebo verejné listy 
publikované pod názvom Dopzsy Dubénce českého spisovateľa Bohumila Hrabala 
(1995). Opäť by sa dali vymenovať ďalšie a ďalšie príklady. 

V súvislosti s terapeutickou hodnotou písania a čítania listov napísaných % 
úprimnosti srdca v snahe pomácť snáď je ešte v súvislosti s aktuálnou celospoločenskou 
situáciou protiepidemiologických opatrení na ochranu pred vírusom Covid-19 
dobté uviesť, že je možno na škodu veci, že rovnako ako pacienti nachádzajúci sa 
v nemocniciach alebo v zariadeniach dlhodobej starostlivosti pre spomínané 
opatrenia, tak aj samotní zdravotnícki pracovníci boli počas tohto obdobia slabo 
podporovaní v udržiavaní alternatívnych foriem komunikácie počas obdobia 
obmedzovaného sociálneho kontaktu. 

Zdravotnícky personál iste mohol byť lepšie personálne, materiálno- 
technicky alebo a organizačne podporovaný zo strany štátu a ďalších regulátorov 
ako aj platiteľov zdravotnej starostlivosti vo zvládaní tejto zdravotne aj sociálne 
veľmi zaťažujúcej situácie. Vrátane podpory vytvárania podmienok na 
zabezpečenie hygienických opatrení, usmernení na podporu príbuzných a blízkych 


v fealizácii aspoň sprostredkovanej písomnej komunikácie, keď priama nebola 

možná a to aj napríklad prostredníctvom listov a vytvárania času na prečítanie 
podporných listov adresovaných od príbuzných ležiacim alebo im samým. Ešte 
stále platí, že komunikácia prostredníctvom písaných listov je oveľa lacnejšia ako 


digitálna alternatíva. 


Diskusia. Čo ak ani terapeutický list nestačí 

Môže sa stať, že ani použitie techniky terapeutických listov niekedy nepostačí 
na spracovanie zaťažujúcich zážitkov a zlepšenie vzťahu k inej osobe alebo k sebe. 
Napríklad z dôvodu vynárajúcich sa príliš emočne zaplavujúcich obsahov. Vtedy 
je ešte možné osobe ponúknuť popísanie situácie v 3. osobe jednotného čísla (berspektíva 
„bozorovateľa“) v podobe príbehu. Takéto spracovanie textu z perspektívy 
nezainteresovaného rozprávača napomáha odstúpeniu od situácie, akémusi 
„dávkovaniu“ potenciálne zaplavujúcich obsahov, ešte lepšiemu odpútaniu sa, 
tvorbe náhľadu na nové riešenia a možnému pozitívnemu prerámcovaniu situácie, 
emócií a identifikácii ochranných a podporných vlastných zdrojov človeka alebo 
zdrojov v jeho prostredí. 

Na zníženie emočného náboja sa tiež niekedy odporúča situáciu alebo príbeh 
vyrozprávať / popísať v prevrátenom slede — teda nie ako sa udalosť v skutočnosti udiala 
od začiatku po koniec (znovuprežívanie), ale naopak — od konca po začiatok, ako 
napríklad: Sžaľo s to a fo..., predtým sa udialo..., ešte predtým ..., ešte predtým... atď. Tiež 
pomáha aj experimentovanie s vizualizáciou odkladania zážitku na filmové plátno 
a púšťaním si ho od konca v terapeutom sprevádzanom imaginačnom procese 
prehrávania filmu od konca po začiatok. Možno tiež skúsiť „preprogramovanie 
filmu“ alebo príbehu — teda, ako by to mohlo v príbehu alebo filme prebehnúť 
inak. Podobne uvoľňujúco môže pôsobiť fantazijná technika odkladania zážitkov 
„ako šiat na vešiak do skrine“ alebo „vyfukovanie oblakov do priestoru“ a ak ešte 
treba, ráno sa k nim možno vrátiť , prípadne môžu terapeut s klientom vymyslieť 


iný vlastný prístup (Levine a Fredericková, 2002: Rothschild, 2007, PPP, 2008). 


Záver 
Úlohou liečebného pedagóga počas biblioterapie je byť klientovi bezpečnou 
osobou pre zdieľanie obsahu terapeutických listov — zážitkov, pocitov, problémov, 
vhľadov a iných skúseností pri jeho písaní. Príkladom vzťahu bezpodmienečného prijatia 
posilňujúceho to, čo je v osobe dobré, všímajúceho si a osvetľujúceho pozitívne vlastnosti 
a schopnosti osoby. Sprievodcom v prehlbovaní sebarozvoja a sebapoznania. 
Katalyzátorom /podpornou osobou pri dodatočnom spracovaní obsahov, ktoré 


zostali nespracované alebo nepovšimnuté. Pomocníkom pri formulovaní cieľov 

osobnostného rozvoja/ terapeutických cieľov, definovaní priorít, škálovaní ich 
významu (na začiatku, počas a po uskutočnení zmeny), identifikácii a tvorbe 
vhodných zvládacích stratégií. Iniciátorom rozširovania poznania a kalibtácie 
zmeny, podporovateľom pozitívneho prerámcovania, formulácie nového pohľadu 
a perspektívy, sprostredkovateľom nádeje. Sprievodcom terapentickej zmeny ako aj 
ukotvenia novo nadobudnutých poznatkov, skúseností a integrácie kompetencií ďalej do 
braktického života. 

